open-index/open-wikipedia-markdown huggingface dataset:
Smørefrie ski

**Smørefrie ski** er ski som er laget slik at de ikke behøver eller ikke skal ha skismøring. Fordelen med slike ski, er at de er klare til bruk på nærmest ethvert føre, med unntak av det hardeste isføret. De gir normalt tilstrekkelig feste, uten å gi problemer med kladding.

Ulempen er at slike ski kan ha en litt dårligere gli enn smøreski som er riktig smurt. De er derfor uegnet i konkurranser. Etter en viss popularitet på 1980- og 90-tallet, er smørefrie ski nå i mindre bruk i Norge.

Blant dem som går langrenn i klassisk stil i USA og sørlige deler av Europa velger opptil 80% smørefrie ski. I varmere strøk med kramsnø i sol og tørrsnø i skygge kan smørefrie ski være det eneste brukbare. Også for nybegynnere, barn i 3-4-5 årsalderen, er smørefrie ski utbredt.

Det er i hovedsak to typer smørefrie ski:

#Ski med fiskebeinsprofiler i festesonen midt under skiene. Slike ski kan godt smøres med glider på endene. Disse skiene har en tendens til å gi noe lyd når de glir framover.
#Ski med mica-såle. Denne sålen er laget med små skjellaktige flak, omtrent som ørsmå fiskeskjell. Slike ski skal ikke smøres i det hele tatt, da effekten vil ødelegges.

På nysnø rundt 0&nbsp;°C kan man i stedet for festesmøring behandle midtpartiet på vanlige med grovt sandpapir el. og sette det inn med et vannavstøtende middel for å få feste (rubbing) eller velge smørefrie ski med mønstret midtparti. Disse tilsvarer tidligere tiders ski kledd med skinn. Disse benyttes fremdeles i fjellskiløping i form av ski med løse skifeller i syntetisk materiale.

Det finnes også smørefrie ski med feller, både fjellski, langrennsski og alpinski. Produsentene søker hele tiden å finne en akseptabel kombinasjon av glid og feste.

Utviklingen av dagens smørefrie ski startet på 1970-tallet.

## Se også
* Skismøring

## Referanser
Østfoldbanen Oslo–Ski

Østfoldbanen **Oslo–Ski** er den nordlige fellesstrekningen på Østfoldbanen. Den ble åpnet i 1879 sammen med Vestre linje som del av Østfoldbanen.

På grunn av kapasitetsproblemer på strekningen ble en ny jernbaneforbindelse, Follobanen, åpnet i desember 2022.

9. august 2021 ble den 1,4 km lange Kongshavntunnelen tatt i bruk sammen med den 650 m lange tunnelen under Middelalderparken, sistnevnte utgjør den nordligste delen av Blixtunnelen. Tunnelstrekningen blir trafikkert av Østfoldbanens tog i retning Oslo S. Sørgående tog benytter samme trasé som tidligere.

### Linjekart

|}

## Referanser
Bertil Valderhaug

**Bertil Valderhaug** (født 5. august 1970 i Ålesund) er en norsk journalist, sportssjef og sportskommentator i *[[Aftenposten]]*.

Valderhaug ble utdannet journalist ved medielinjen til Høgskolen i Volda. Han ble ansatt som sportsjournalist i *Aftenposten* i 1995, og har siden 2001 vært sportssjef i samme avis. Som sportssjef i avisen er han juryformann for tildeling av Aftenpostens gullmedalje. Han var selv aktiv fotballspiller og spilte blant annet i 2. divisjon for sunnmørsklubbene Skarbøvik IF og Volda.

## Referanser


## Eksterne lenker
* Valderhaugs blogg
Lilija Sjibanova

**Lilija Sjibanova** (russisk: Лилия Шибанова) (født 1953) er en russisk aktivist. Hun er leder i valgobservasjonsorganisasjonen Golos. 

Sjibanova er økonom og ingeniør av utdannelse. Hun har ledet Golos siden 2001 og har stått i spissen for arbeidet organisasjonen gjør for å avdekke valgfusk og maktmisbruk i Russland. På grunn av sitt arbeid har Sjibanova mottatt trusler. I 2011 ble hun holdt tilbake av myndighetene ved Sjeremetjevo internasjonale lufthavn da hun vendte hjem fra en konferanse i Polen.

I 2012 mottok Sjibanova (på vegne av Golos) Sakharovs frihetspris fra Den norske Helsingforskomité for sin innsats.

## Referanser
Hvite Ørn (brukerorganisasjon)

**Hvite Ørn Norge** er en landsdekkende medlemsorganisasjon for og av personer med brukererfaring fra psykiske helsetjenester og deres pårørende. Organisasjonen er opptatt av hele mennesket og mener at alle mennesker har et sjelelig potensial. Hvite Ørn har et «grunnsyn som går ut på at alle mennesker kan utvikle seg, og skal ha frihet til å velge sin egen livsvei og behandlingsform innen det psykiske helsefeltet.»

Hvite Ørn ble stiftet 3. november 2008 og har 405 medlemmer per 31. desember 2012.
## Referanser


## Eksterne lenker
* 
*
Silumin

**Silumin** er en eutektisk legering med sammensetningen 86–89 % aluminium og 11–14 % silisium. Med hensyn til struktur og styrkeegenskaper tilsettes i blant ca. 0,2 % natrium eller ca. 0,7 % kobber.

Legeringen kan oppnå en strekkfaststyrke på 17–20 kg/mm² med en forlengelse på 6-8 %. Den er også relativt korrosjonsbestandig og lett.

Legeringen brukes blant annet for støpejern for eksempel i koblingsbokser for elindustrien og silisiumvalser.
Løvmosskorpion

**Løvmosskorpion** (*Chthonius ischnocheles*) er en mosskorpion som tilhører familien Chthoniidae. Den er 2,5 mm lang. Framkroppen (Cephalothorax) bredest foran og er uten tverrfurer på ryggsiden (dorsalt). Den har to par punktøyne. De to fremste gangbeina har tarsus med bare ett ledd, mens tarsus på de to bakerste gangbeina har to-leddet tarsus. Den har store chelicerer og slanke klosakser (pedipalper). 

Løvmosskorpion lever i skog under steiner og løv. Men er også funnet på strandenger, i kompost og drivhus. 

## Utbredelse
Den er i Norden utbredt i Danmark og Sverige. I Norge finnes den bare i sørøst. I Europa finnes den stort sett overalt unntatt i fjellområder, utbredelsen østover er ukjent .

## Referanser


## Litteratur
* Klausen, F.E. (1998) Additional records of pseudoscorpions from Norway. Fauna norvegica Serie B 45: 100-103
* Stol, I. (2006) Checklist of Nordic Pseudoscorpiones. Norwegian Journal of Entomology 53: 85-87
* Stol, I. (2005) Norske mosskorpioner (Pseudoscorpiones) Norske Insekttabeller Nr. 18

## Eksterne lenker
* 
* Norske Insektabeller - Norske mosskorpioner - artsbestemmelsennøkkel (gratis nedlastning som pdf)
* Fauna Europaea, utbredelsesdatabase over europeiske dyr
Golos

:*For den sovjetiske filmen fra 1982, se [[Golos (film fra 1982)]]

*'Golos''' (russisk: Ассоциация некоммерческих организаций «В защиту прав избирателей „ГОЛОС“») er en russisk organisasjon som  arbeider for å fremme velgernes rettigheter og sivilsamfunn i Russland. Organisasjonen er i noen vestlige media beskrevet som den eneste uavhengige valgobservatøren i landet.

Golos er særlig opptatt av å overvåke valgavvikling i Russland. Gjennom regionale avdelinger arbeider organisasjonen for å avdekke påstått fusk, uregelmessigheter og maktmisbruk ved valgene. Organisasjonen melder selv at den er aktiv i 48 regioner.

Organisasjonen mottar økonomisk støtte fra utlandet, blant annet fra USA, og organisasjonen er på denne bakgrunn anklaget for å fremme utenlandsk innblanding i russisk politikk. Golos anklager på sin side russiske myndigheter for å forfølge den.

Golos ledes av Lilija Sjibanova. På vegne av organisasjonen mottok hun i 2012  Andrej Sakharovs frihetspris fra Den norske Helsingforskomité. I april 2013 ble Golos ilagt en bot på  rubler for å ha unnlatt å registrere seg som «utenlandsk agent», slik organisasjoner som mottar økonomisk støtte fra utlandet er forpliktet til etter russisk lov om ikke-statlige organisasjoner. Saken gjaldt prispengene for Andrej Sakharovs frihetspris. Golos meldte at saken vil bli anket.

## Referanser


## Eksterne lenker
*
X-10 (grafittreaktor)

Grafittreaktoren **X-10** ved Oak Ridge National Laboratory i Oak Ridge i Tennessee, tidligere kjent som *Clinton Pile* og *X-10 Pile*, var verdens andre atomreaktor (etter Enrico Fermis Chicago Pile) og var den første reaktoren bygget for kontinuerlig drift.

Da president Roosevelt i desember 1942 godkjente Manhattanprosjektet, var Oak Ridge-området i det østlige Tennessee allerede blitt anskaffet for Clinton Engineer Works og planer hadde blitt lagt for etableringen av luftkjølte eksperimentanlegg. X-10 ble designet og bygget på ti måneder, og ble operativ 4. november 1943. Reaktoren brukte nøytroner fra fisjon av uran-235 til å gjøre uran-238 til et nytt grunnstoff, plutonium-239

## Referanser


## Eksterne lenker
* 
* The Manhattan Project: Making the Atomic Bomb 
* Site X Et kart over Oak Ridte i Tenenssee under Manhattanprosjektet
* ORNL webpage about the Graphite Reactor
* National Historic Landmark nomination file on the X-10 Graphite Reactor
Øyarvatn (Fyresdal)

**Øyarvatn** er en innsjø 701 meter over havet i Fyresdal i Telemark. Vatnet har tilsig fra både vest, nord, og nordøst. Utløpet er i øst mot Gjevarvatn og videre gjennom Ufstjønn og Brutjønn til Tovslielva i Birtedalen.

Det går bilvei fram til sørenden av vatnet fra fylkesvei 401 i Øvre Birtedalen. Området er velgenet for friluftsliv.

## Referanser
Østfoldbanen Sarpsborg–Kornsjø

**Østfoldbanen Sarpsborg–Kornsjø** er den sørlige fellesstrekningen på Østfoldbanen. Den ble åpnet i 1879 sammen med Vestre linje som del av Østfoldbanen.

Jernbanelinjen mellom Halden stasjon og Tistedal stasjon regnes som en av de bratteste linjestrekningene i landet. Over en avstand av 4 kilometer mellom stasjonene, er høydeforskjellen 93 meter. Dette stigningsforholdet overgås bare av Flåmsbanen, Tinnosbanen mellom Notodden og Lisleherad, og tre delstrekninger av Sørlandsbanen mellom Kristiansand og Audnedal.

### Linjekart

## Referanser
Central Philippine University

**Central Philippine University** er en protestantisk institusjon for høyere utdanning i Iloilo City i provinsen Iloilo på Filippinene. Det var den første skolen på øyene som ikke var knyttet til den romersk-katolske kirke.

Central Philippine University ble grunnlagt 1. oktober 1905, som det første baptistiske og det andre private amerikanske universitet på Filippinene og i Asia. Det ble etablert av et fond administrert av den amerikanske industrimann og filantrop John D. Rockefeller.

## Referanser


## Eksterne lenker
* Central Philippine University hjemmeside
* Central Philippine University Library (bibliotek
Mohamed Sa’ad Abubakar

**Mohamed Sa'ad Abubakar** (født 24. august 1956 i Sokoto) er sultan av Sokoto i det nordvestlige Nigeria. Han regnes som åndelig leder for landets muslimer.

Abubakar har karriere som militæroffiser og var militærattaché i Pakistan da han ble utpekt til sultan etter at broren, sultan Mohammadu Maccido, døde i en flyulykke sammen med sin sønn og sønnesønn. Han er sønn av sultan Abubakar Sadiq III. Abubakar har tjenestegjort i fredsbevarende oppdrag for Organisasjonen for afrikansk enhet i Tsjad og for Ecowas i Sierra Leone.

Sammen med erkebiskop John Onaiyekan er han nevnt som kandidat til Nobels fredspris for sin innsats for å skape fred mellom muslimer og kristne i Nigeria.

## Referanser
Freebird Airlines

**Freebird Airlines** er et tyrkisk flyselskap. Flyselskapet opererer med charter-flyvninger fra Europa til Tyrkia. Hovedflyplassen er Istanbul Atatürk lufthavn, og har base ved Antalya internasjonale lufthavn og Dalaman lufthavn.

## Historie

Flyselskapet ble grunnlagt i juni 2000 og første flyvning var den 5. april 2001. Ved oppstart disponerte Freebird tre McDonnell Douglas MD-83. I november 2003 fikk Freebird sitt første Airbus A320-fly. Freebird Airlines er eid av Gözen Air Services.

## Flyflåte
Flyflåten til Freebird består av seks Airbus A320-214 og to Airbus A320-232.  
## Referanser


## Eksterne lenker
*
Buesveising

**Buesveising**, også kalt **elektrisk buesveising** og **lysbuesveising**, er en type sveising som bruker en sveiseelektrode som strømforsyning for å opprette en elektrisk lysbue mellom en elektrode og basismaterialet for å smelte metaller i sveisepunktet. Det kan brukes enten likestrøm eller vekselstrøm og forbruks- eller ikke-forbrukselekstroder. Sveiseområdet er vanligvis beskyttet av en eller annen form for skjoldgass, damp eller slagg. Prosessen kan utføres manuelt, halvautomatisk eller helautomatisk. Den ble først utviklet på første del av 1900-tallet, og ble kommersielt viktig i skipsbyggingen under andre verdenskrig. I dag er det fortsatt en viktig prosess i fabrikasjon av stålkonstruksjoner og kjøretøy.

## Referanser


## Litteratur
* 
* 
* 
*
John Olorunfemi Onaiyekan

**John Olorunfemi Onaiyekan** (født 29. januar 1944 i Kabba i Kolonien og protektoratet Nigeria) er en nigeriansk kardinal i Den katolske kirke som var erkebiskop av Abuja. Han er kjent for sitt arbeid med interreligiøs dialog.

## Biografi
Onaiyekan fullførte sine teologiske studier i Roma i 1969. Samme år ble han ordinert til prest. Han har vært biskop i Ilorin og ble i 1994 erkebiskop av Abuja.

Onaiyekan ble i 2012 utnevnt til kardinal av pave Benedikt XVI, med *[[San Saturnino]]* som tittelkirke.

Sammen med sultan Mohamed Sa'ad Abubakar er han nevnt som kandidat til Nobels fredspris for sin innsats for å skape fred mellom kristne og muslimer i Nigeria.

Den 9. november 2019 innvilget pave Frans hans aldersbetingede fratreden som erkebiskop av Abuja.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio, O.P. (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (16235-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Henry Benedict Mary Clement Stuart of York (1725-1807) *1758
* Pave Leo XII (1760-1829) *1794
* Kardinal Chiarissimo Falconieri Mellini (1794-1859) *1826
* Kardinal Camillo di Pietro (1806-1884) *1839
* Kardinal Mieczyslaw Halka Ledóchowski (1822-1902) *1861
* Kardinal Jan Puzyna z Kosielsko (1842-1911) *1886
* Erkebiskop Józef Bilczewski (1860-1923) *1901
* Erkebiskop Bolesław Twardowski (1864-1944) *1919
* Erkebiskop Eugeniusz Baziak (1890-1962) *1933
* Pave Johannes Paul II (1920-2005) *1958
* Kardinal *John Onaiyekan*

## Referanser


## Eksterne lenker
* Biografi på The Cardinals of the Holy Roman Church
Strandmosskorpion

**Strandmosskorpion** (*Dactylochelifer latreillei*) er en mosskorpion som tilhører familien Cheliferidae. Den er mørk brunlig på farge og 3,5 mm lang. Den finnes helst i kystnære strøk ofte i sanddyner eller i mose, men også på klippestrand.

## Utbredelse
Den er i Norden utbredt i Sverige, Danmark og Finland. I Norge er den ikke registrert, men er utbredt over hele Europa .

## Referanser
 

## Litteratur
* Klausen, F.E. (1998) Additional records of pseudoscorpions from Norway. Fauna norvegica Serie B 45: 100-103
* Stol, I. (2006) Checklist of Nordic Pseudoscorpiones. Norwegian Journal of Entomology 53: 85-87
* Stol, I. (2005) Norske mosskorpioner (Pseudoscorpiones) Norske Insekttabeller Nr. 18

## Eksterne lenker
* 
* Norske Insektabeller - Norske mosskorpioner - artsbestemmelsennøkkel (gratis nedlastning som pdf)
* Fauna Europaea, utbredelsesdatabase over europeiske dyr
Råtemosskorpion

**Råtemosskorpion**, *Allochernes wideri*, er en mosskorpion som tilhører familien Chernetidae. 

## Utbredelse
I Norge finnes den bare i sørøst. I Europa finnes den stort sett overalt unntatt i fjellområder. Den mangler i sørøst og helt i vest. Østover er den utbredt inn i Russland .

## Rødlistevurdering
Råtemosskorpion er i Norge kjent fra tre eldre funn ved Havna i Tjøme, Borrevann i Horten og Gullkronene i Tønsberg, et funn fra Havna i Tjøme (1996), og en del nyere funn fra 2013 og utover: Asker (2013; Olberg og Gammelmo (2014)), Horten (2015), Tønsberg (2015), Tjøme (2015, 2020) og Larvik (2015) (Artskart). 

*Chernes phaleratus*,et synonym til eller en underart av *A. wideri*, nevnes av Ellingsen (1897). Det er imidlertid litt usikkerhet omkring dette funnet, gjort i Kragerø "under nedfaldne Løvblade", og også så vidt antydet av Ellingsen selv. 

Arten er ellers kjent fra både Sverige, Finland og Danmark, men den er ikke rødlistet i noen av disse landene. 

Den lever nesten utelukkende i gamle, hule eiker, hvor den finnes i mold og morken ved, under bark eller hos maur. Den er også funnet i tilknytning til dyrebo eller maurtuer ellers. Siden arten kun er kjent fra gamle, hule eiker i Norge, antas arten å være i tilbakegang og utbredelsen er trolig kraftig fragmentert, ettersom dette er et habitat under sterkt press.

Konklusjon: Råtemosskorpion rødlistes i 2021 som Sårbar (VU) basert på at den er funnet på få steder og i et habitat som er sterkt truet.

## Referanser




## Litteratur
* Klausen, F.E. (1998) Additional records of pseudoscorpions from Norway. Fauna norvegica Serie B 45: 100-103
* Stol, I. (2006) Checklist of Nordic Pseudoscorpiones. Norwegian Journal of Entomology 53: 85-87
* Stol, I. (2005) Norske mosskorpioner (Pseudoscorpiones) Norske Insekttabeller Nr. 18

## Eksterne lenker
* 
* Norske Insektabeller - Norske mosskorpioner - artsbestemmelsennøkkel (gratis nedlastning som pdf)
* Fauna Europaea, utbredelsesdatabase over europeiske dyr
Friidrett under Sommer-OL 1912 – Tikamp menn

**Tikamp** for menn var en av to flerkampøvelser i friidrett under Sommer-OL 1912 i Stockholm. Tjueni deltakere fra tolv nasjoner deltok i tikampkonkurransen som ble avviklet i perioden 13 til 15. juli 1912.

## Resultater
Jim Thorpe ble diskvalifisert av Den internasjonale olympiske komite (IOK) i 1913, ettersom han spilt profesjonell baseball før lekene i 1912 i strid med de olympiske amatørreglene. Hugo Wieslander ble så tildelt gullmedaljen. Thorpe fikk så gullmedaljen «tilbake» i 1982 av IOK, slik at både Thorpe og Wieslander ble ført som vinnere i tikamp. I 2022 besluttet IOK at Jim Thorpe var den eneste rettmessige gullmedaljevinneren og Hugo Wieslander ble flyttet ned til sølvmedaljeplass.

Avery Brundage, som var IOCs president 1952 - 1972, kom på sekstendeplass. Han deltok ikke i de to siste øvelsene.

### 100 meter

### Lengdehopp

| width="40%" align="left" valign="top" |

| width="60%" align="left" valign="top" |

### Kulestøt

| width="40%" align="left" valign="top" |

| width="60%" align="left" valign="top" |

### Høydehopp

Seks av de opprinnelige deltakerne deltok ikke i den fjerde øvelsen som var høydehopp.

| width="40%" align="left" valign="top" |

| width="60%" align="left" valign="top" |

### 400 meter

Ytterligere fem deltakere droppet ut av konkurransen, det vil si at det var 18 utøvere som deltok i den femte øvelsen som var 400 meter.

| width="40%" align="left" valign="top" |

| width="60%" align="left" valign="top" |

### Diskoskast

Philbrook scoret over 1000 poeng med et kast på 41,46 meter, i sammendraget avanserte han fra femte til andreplass.

| width="40%" align="left" valign="top" |

| width="60%" align="left" valign="top" |

### 110 meter hekk

| width="40%" align="left" valign="top" |

| width="60%" align="left" valign="top" |

### Stavsprang
Ytterligere to deltakere droppet ut av konkurransen, seksten av de opprinnelige startfeltet på 29 deltok i den åttende øvelsen som var stavsprang.

| width="40%" align="left" valign="top" |

| width="60%" align="left" valign="top" |

### Spydkast

Det var under halvparten, 14 av 29, av det opprinnelige startfeltet som deltok i den niende øvelsen som var spydkast.

| width="40%" align="left" valign="top" |

| width="60%" align="left" valign="top" |

### 1500 meter

Tolv av de opprinnelige utøverne deltok i den siste øvelsen som var 1500 meter.

| width="35%" align="left" valign="top" |

| width="65%" align="left" valign="top" |

## Referanser


## Kilder
* Athletics at the 1912 Summer Olympics – Decathlon, Men hos olympedia.org
* sports-reference.com 
* 
*
Stuorrajiegŋa

**Stuorrajiegŋa** er Sveriges største isbre med et areal på rundt 13&nbsp;km². Den ligger i den svenske delen av Sulitjelmamassivet på sørsiden av fjellet. En fjellrygg som på det smaleste er under 500 m bred, skiller den fra Sulitjelmaisen (Sálajiegŋa).

## Eksterne lenker
* De största glaciärerna, Svenska Turistföreningen
Frank Oppenheimer

**Frank Frideman Oppenheimer** (født 14. august 1912 i New York, død 3. februar 1985) var en amerikansk partikkelfysiker, professor i fysikk ved University of Colorado og grunnlegger av Exploratorium i San Francisco. Som yngre bror av den kjente fysikeren Robert Oppenheimer gjennomførte Frank Oppenheimer forskning på kjernefysikk under tiden for Manhattanprosjektet og gjorde viktige bidrag til urananrikelse. Etter krigen førte hans tidligere involvering i det amerikanske kommunistpartiet at han ble plassert under granskning, og han trakk seg fra sin stilling i fysikk ved University of Minnesota.

Oppenheimer var et mål for mccarthyismen og var svartelistet fra å finne noen stillinger for å undervise i fysikk i USA frem til 1957, da han igjen fikk tillatelse til å undervise i vitenskap ved en videregående i Colorado. Dette gjorde det senere mulig for ham å få en stilling ved University of Colorado for å undervise i fysikk. I 1969 grunnla Oppenheimer Exploratorium i San Francisco og fungerte som dets første leder. Han levde i Sausalito i California frem til sin død i 1985.

## Referanser


## Eksterne lenker
*  Caltech oral history interview
*  Frank Oppenheimer site at the Exploratorium
*  Annotated bibliography for Frank Oppenheimer from the Alsos Digital Library for Nuclear Issues 
*  Frank Oppenheimer Papers, 1946-1959, University of Minnesota Archives
*  Guide to the Frank Oppenheimer Papers at The Bancroft Library
*  Something Incredibly Wonderful Happens
Apama

**Apama** (gresk: Ἀπάμα, *Apáma*) var den persiske hustruen til Selevkos I Nikator og den første dronning av Selevkideriket. De ble gift i Susa i 324 f.Kr. I henhold til antikke kilder var Apama datteren av Spitamenes (død 328 f.Kr.), en krigsherre fra Sogdia som var en av de fremste i den persiske motstanden av den makedonske erobringen.

Apamas sønn Antiokos ble utdannet som en greker, men han lærte også hvordan å styre på persisk vis. Eksempelvis, som *mathišta* («den store») i det persiske akamenide-dynastiet,  fungerte han som en satrap av de østlige delene av riket hvor hans mor var født.

Apama og Selevkos fikk to døtre, Apama og Laodike, og to sønner, Antiokos I Soter som arvet tronen i Selevkideriket, og Akaios. Etter at Apama var død, en gang rundt 300 f.Kr. eller før, giftet Selevkos seg med den langt yngre Stratonike, en datter av Demetrios I Poliorketes, i en dynastisk allianse.

Selevkos oppkalte flere byer etter Apamea.

## Referanser
Alliansen av burmesiske munker

**Alliansen av burmesiske munker** (engelsk: *All Burma Monks' Alliance*, ABMA) er en koalisjon av organisasjoner for buddhistmunker i Burma. Den ble grunnlagt 9. september 2007 som ledd i protestene mot Statens freds- og utviklingsråd, militærregjeringen i Burma. Munkene ledet an i protestene mot militærregimet i 2007 og ble forfulgt av myndighetene. AMBAs ledere ble arrestert og fengslet, sammen med mange medlemmer.

Alliansen består av All Burma Young Monks' Union, Federation of all Burma Monks' Union, Rangoon Young Monks' Union og Sangha Duta Council of Burma.

## Referanser


## Eksterne lenker
*
Ernest William Titterton

**Ernest «Ernie» William Titterton** (født 4. mars 1916 i Kettlebrook i England, død 8. februar 1990 i Canberra i Australia) var en britisk kjernefysiker og professor. Han var også en del av den britiske gruppen som dro til USA under andre verdenskrig for å gi britisk bistand til Manhattanprosjektet.

## Referanser


## Eksterne lenker
*  Guide to Titterton's records
*  Records of E W Titterton
*  Biographical Memoir
Chicago Pile-1

**Chicago Pile-1** (**CP-1**) var verdens første atomreaktor.. CP-1 ble bygget på en tennisbane, under den forlatte vestdelen av det opprinnelige stadionet Alonzo Stagg Field ved University of Chicago. Den førte selvgående nukleære kjedereaksjonen ble satt i gang i CP-1 2. desember 1942. Den var i drift frem til februar 1943 da den ble demontert og flyttet til et annet sted hvor den ble gjenoppbygd som Chicago Pile 2.

## Referanser


## Eksterne lenker
*  CP-1 Goes Critical Beskriver i detalj byggingen og aktiveringen av CP-1. US Department of Energy, Office of History and Heritage Resources.
*  Photos of CP-1  The University of Chicago Library Archive. Inkludert bilder og skisser av CP-1.
*  Video Showing the Met Lab, Fermi, and an active experiment using CP-1
*  The First Pile 11&nbsp;sider historie om CP-1
Professor Hieronimus

***Professor Hieronimus*** er en roman av Amalie Skram som utkom på Gyldendal forlag i København i 1895. 
 Boken var den første hun ga ut hos Gyldendal.Den er den første av de to romanene som skildrer psykiatriske lidelser og psykiatriske institusjoner og som gjerne omtales som hennes sinnssykehusromaner. Etterfølgeren er *[[Paa St. Jørgen]]*.

*Professor Hieronimus* forteller om malerinnen Else Kant som bryter sammen under presset ved å være både hustru, mor og kunstner. Hun lider av selvmordstanker og søvnløshet. Hennes mann og huslegen oppfordrer henne til å søke hjelp hos den berømte Hieronimus. Dette går Else med på, siden hun selv føler hun trenger å komme seg bort litt og slappe av. Besøket hos Professor Hieronimus blir ikke helt som hun hadde forventet. Han har ikke engang snakket med henne før han bestemmer seg for at hun er sinnssyk. Hun blir plassert blant gale mennesker på en lukket avdeling og møter løgnaktighet og maktmisbruk fra de som skulle hjelpe henne. Hun blir ikke hørt og får ikke møte sin mann. Til slutt blir hun sendt til sinnssykehuset St. Jørgen, og her begynner oppfølgeren *Paa St. Jørgen*.

## Referanser


## Litteratur
* Janet Garton: *Amalie: et forfatterliv*, Gyldendal Norsk Forlag, Oslo 2011, ISBN 978-82-05-41089-3
William Sterling Parsons

**William Sterling «Deak» Parsons** (født 26. november 1901, død 5. desember 1953) var en amerikansk kontreadmiral som arbeidet som overordnet ekspert på Manhattanprosjektet under andre verdenskrig. Han er best kjent for å ha vært våpenmann ombord i *[[Enola Gay]]*, bombeflyet som slapp «Little Boy» over Hiroshima under bombingen av byen i 1945.

## Referanser


## Litteratur

* 
* 
* 
* 
* 
* 
* 
* 
* 
* 
* 
* 
*
Asbjørn Erdal-Aase

**Asbjørn Erdal-Aase** (født 18. august 1951) er en norsk hundekjører.

Han er sønn av Gunnar Erdal-Aase (født 1918), som var lege av yrke og to ganger norgesmester (1936 og 1946) i femkamp i friidrett; første tittel tok han som 18-åring i seniorklassen.  

Asbjørn Erdal-Aase er psykiater, oppvokst på Lambertseter i Oslo, nå bosatt i Mesnali ved Lillehammer.

Han var blant de første som avlet krysninger på 1980-tallet med Alaska husky og pointer. Disse krysningene skulle revolusjonere sprintsporten verden over. I 1994 vant han sølv i VM i Tyskland og i 1997 ble han verdensmester i Finland i åpen klasse sprint.

Sønnen Sigurd Erdal-Aase er også norgesmester i hundekjøring, sprint, åpen klasse, senior, som 18-åring.

## Referanser
Warren K. Lewis

**Warren Kendall Lewis** (født 21. august 1882, død 9. mars 1975) var en amerikansk professor ved Massachusetts Institute of Technology (MIT), kjent som far til den moderne kjemiteknikken. Han var også medforfatter på en tidlig større lærebok om emnet som i hovedsak introduserte konseptet med enhetsoperasjoner.

## Utmerkelser
* Perkinmedaljen (1936)
* Priestleymedaljen (1947)

## Referanser


## Eksterne lenker
* Article on Lewis
* Profiles of Lewis, Arthur D. Little and William H. Walker 
* WARREN KENDALL LEWIS, by Hoyt C. Hottel
Sydney Chapman

**Sydney Chapman** (født 29. januar 1888, død 16. juni 1970) var en britisk matematiker, matematisk fysiker og geofysiker.

Chapman begynte universitetsstudiene sine i Manchester i 1904, 16 år gammel. I starten studerte han han til ingeniør, og tok også ingeniøreksamen, men utviklet så stor interesse for matematikk han ble værende igjen et år til for å ta eksamen i matematikk. Etter råd frå en lærer i Manchester søkte han seg så til Trinity College ved University of Cambridge, som da ble regnet som det beste og mest krevende lærestedet innen matematikk. Chapman tok den høyeste eksamenen i 1910 og startet en forskingskarriere innen ren matematikk under G.H. Hardy. Samme år ble han tilbudt å bli assistent for Frank Dyson ved Greenwich-observatoriet. Fra 1914 til 1919 vendte Chapman tilbake til Cambridge som lektor i matematikk, fra 1919 til 1924 var han professor i matematikk i Manchester og flyttet senere til Imperial College i London. I 1946 ble han professor ved University of Oxford.

## Forsking

Chapman gjorde størst innsats på området stokatiske prosesser, fremfor alt markovkjedeer. Chapman og russeren Andrej Kolmogorov formulerte hver for seg de grunnleggende ligningene innen dette området, Chapman-Kolmogorov-ligningene.

Chapman og den svenske fysikeren David Enskog videreutviklet, igjen hver for seg, den kinetiske gassteorien gjennom å utvide boltzmannmetoden med det som ble kalt Chapman-Enskog-teorien.

Chapman gjorde også en del arbeid innen geofysikk. I 1930 forklarte han de fotokjemiske mekanismene som skaper ozonlaget. Han studerte også flere andre geofysiske og astrofysiske fenomen innen aeronomi. Han var ellers den som ga navn til faget aeronomi.

## Referanser
Norris Bradbury

**Norris Edwin Bradbury** (1909–1997) var en amerikansk fysiker. Han var direktør ved Los Alamos National Laboratory i 25&nbsp;år (1945–1970). Der etterfulgte han Robert Oppenheimer, som etter å ha jobbet med Bradbury på Manhattanprosjektet, valgte ham som leder. Mot slutten av andre verdenskrig var han ansvarlig for den endelige sammensetningen av «the gadget» for Trinityprøvesprengningen, detonert i juli 1945.

## Referanser


## Litteratur
* Lawrence Badash, J.O. Hirschfelder, H.P. Broida, eds., Reminiscences of Los Alamos 1943-1945 (Studies in the History of Modern Science), Springer, 1980, ISBN 90-277-1098-8.

## Eksterne lenker
*  Biographical memoirs av Harold M. Agnew og Raemer E. Schreiber
*  Obituary  fra Los Alamos National Laboratory
*  Annotated Bibliography for Norris Bradbury from the Alsos Digital Library
*  National Academy of Sciences Biographical Memoir
Alsos Mission

**Alsos Mission**, eller **Alsos-prosjektet**, var en del av Manhattanprosjektet, de alliertes innsats under andre verdenskrig, hovedsakelig USA og Storbritannia, for å skape en atombombe. En del av Manhattanprosjektet bestod i å koordinere utenlandsk etterretning knyttet til fiendens aktivitet vedrørende kjernefysiske våpen, og *Alsos Mission* ble opprettet etter den allierte invasjonen av Italia i september 1943 for å undersøke det tyske kjernekraftprosjektet. Mange fremstående atomfysikere arbeidet med det tyske programmet, blant andre Werner Heisenberg, Carl Friedrich von Weizsäcker, Walther Gerlach, Otto Hahn og Kurt Diebner.

Alsos-prosjektet bestod av et militært team under ledelse av oberstløytnant Boris Pash, og av et vitenskapelig, under dr. Samuel Goudsmit. Initiator for prosjektet var general Leslie R. Groves, som dessuten ledet Manhattanprosjektet. Hovedkvarteret var i London.

Kodenavnet Alsos kom fra gresk, der ordet betyr lund, treklynge.

Alsos Mission bestod i en rekke faser og hemmelige aksjoner. Tungtvannsaksjonen i Norge fant sted før Alsos ble organisert, og var således ikke et Alsos-prosjekt i strikt forstand.

Personellet i Alsos Mission fulgte tett bak frontlinjene, og noen ganger bak fiendens linjer. Først i Italia, og senere i Frankrike og Tyskland. De søkte etter personell, registreringer, materiell og steder for å vurdere det tyske kjernefysiske prosjektet, styrke den amerikanske forskningen og hindre at det falt i hendene på Sovjetunionen.

## Litteratur
* 
* 
* 
* 
* 
* 
* 
* 
*Michael Schaaf: *Heisenberg, Hitler und die Bombe. Gespräche mit Zeitzeugen*, Berlin: GNT-Verlag, 2001, ISBN 978-3-928186-60-5. 
*Samuel Abraham Goudsmit: *Alsos. The failure in German science*. Sigma Books, London 1947.
*Michael Bar-Zohar: *Die Jagd auf die deutschen Wissenschaftler 1944–1960*. Verlag Ullstein, Frankfurt am Main, 1966.
*Erhard Geißler: *Biologische Waffen – nicht in Hitlers Arsenalen. Biologische und Toxin-Kampfmittel in Deutschland von 1915 bis 1945*.

## Eksterne lenker
* Webseite der Stadt Haigerloch mit Informationen zur Alsos-Mission 
* Webseite des Deutschen Museums München mit Informationen zur Alsos-Mission
David Enskog

**David Enskog** (født 22. april 1884 i Västra Ämtervik i Värmland, død 1. juni 1947 i Stockholm) var en svensk teoretisk og matematisk fysiker. Enskogs fremste innsats var å videre utvikle den kinetiske gassteorien gjennom å videreutvikle Boltzmanns lov med det som kalles Chapman-Enskog-teorien

## Referanser
Conley

**Conley** kan vise til:

## Personer
*Arthur Conley – amerikansk sanger
*Mike Conley – amerikansk friidrettsutøver

## Steder
*Conley (Georgia)

## Eksterne lenker
Kulturpolitikk

**Kulturpolitikk** er offentlige tiltak som har som formål å påvirke hvilke kulturuttrykk som produseres og formidles.  Økonomisk støtte til kulturinstitusjoner og utøvende kunstnere er av de virkemidlene som vanligvis forbindes med kulturpolitikk, men også lovregulering av kultur skaper rammebetingelser. Utdanningspolitikk holdes vanligvis utenfor, selv om utdanningssystemet har stor innflytelse på språk- og kulturpolitikk. I Norge har også idrett og frivillig sektor siden 1970-årene blitt regnet å høre til kulturpolitikken («Det utvidede kulturbegrep»).

I autoritære og totalitære stater er kulturpolitikk sammenfallende med propaganda, hvor kultur benyttes som verktøy for å indoktrinere innbyggerne med statens verdisyn. I liberale demokratier har kulturpolitikk som hovedformål å finansiere kulturinstitusjoner og kulturuttrykk som har vansker med å finansieres gjennom markedet. Sosialdemokratisk kulturpolitikk bygger ofte på det syn at tilgangen på kultur er ujevnt fordelt mellom innbyggerne, slik at politikken skal ha som formål å utjevne forskjeller i tilgang til kultur ved å gjøre tilgangen til det som oppfattes som «elitekultur» ut til større deler av befolkningen.

## Politikkområder
* Språkpolitikk
* Mediepolitikk
* Kunstpolitikk
* Litteraturpolitikk
* Kulturminnevern
* Idrettspolitikk

## Se også
* Kulturdepartementet
* Det utvidede kulturbegrep
* Norsk kulturråd
* Kulturøkonomi
* Kulturforvaltning 
* kultursosiologi
* Folkeopplysning

## Litteratur
* Kristian Meisingset, Anna Katharina Fonn Matre, Aase Marthe J. Horrigmo *Kultur for kulturens skyld: skisse til en liberal kulturpolitikk* Civita 2012  ISBN 978-82-92581-49-0
* Jan Grund *Kulturpolitikk er kunst* 2008  ISBN 978-82-15-01251-3 
* Hans Fredrik Dahl og Tore Helseth (red) *Norsk kulturpolitikk 1814-2014 , utgitt 2004 ISBN 82-92625-00-3
* [[Per Mangset]] *Kulturliv og forvaltning: innføring i kulturpolitikk* 1992 ISBN 82-00-21577-6
* [[Per Mangset]] og Ole Marius Hylland *Kulturpolitikk - Organisering, legitimering og praksis'' Universitetsforlaget 2017 ISBN 9788215023489
Chapman-Enskog-teorien

**Chapman-Enskog-teorien** presenterer nøyaktige formler for en flerkomponent gassblanding under termisk og kjemisk likevekt. I elastiske gasser er avviket fra Maxwell-Boltzmanns fordelingslov i likevekt liten og kan behandles som en perturbasjon. Denne metoden ble tilstrebet for å få transportligninger mer generelle enn Eulerligningene. Teorien er oppkalt etter Sydney Chapman og David Enskog.

## Bibliografi
* Sydney Chapman; Thomas George Cowling, The mathematical theory of non-uniform gases: an account of the kinetic theory of viscosity, thermal conduction, and diffusion in gases, Cambridge University Press, 1990. ISBN 0-521-40844-X
Oak Ridge National Laboratory

**Oak Ridge National Laboratory** (ORNL) er et amerikansk forsknings- og teknologisenter beliggende i Oak Ridge i Tennessee i USA.
 
Senteret drives på oppdrag av det amerikanske energidepartementet.

Sentret ble opprettet i 1943, i forbindelse med Manhattanprosjektet, og beskjeftiger vitenskapsmenn og ingeniører som utfører basale og videregående studier i forbindelse med utvikling av nasjonens behov for ren vedvarende energi, oppretting og beskyttelse av naturen og bidrar til den nasjonale sikkerhet.

Laboratoriet ble ved opprettelse en utvikler og produsent av isotoper.

## Eksterne lenker
*
Kokura

**Kokura** (小倉) var en gammel festningsby som sammen med drabantbyen Moji voktet Kanmonsundet mellom de japanske øyene Honshu og Kyushu.

I 1963 ble Kokura slått sammen med Moji, Tobata, Wakamatsu og Yahata til den større byen Kitakyushu. Kokura er stoppeplass på Sanyo-lyntoglinjen og har ferjeforbindelse med Matsuyama på Shikoku og Busan i Korea.

Kokura var det egentlige målet for den andre atombomben amerikanske styrker slapp over Japan. Angrepet mot byen den 9. august ble avverget av tett skydekke, og bombeflyet *[[Bockscar]]* forlot byen etter å ha fløyet over byen tre ganger. Denne hendelsen ga opphav til det japanske begrepet *kokuraflaks* om noen som slapp unna en grusom hendelse uten å være klar over det.
## Referanser
Ålmåjjiegŋa

**Ålmåjjiegŋa** er Sveriges nest største isbre med et areal på rundt 12&nbsp;km². Den ligger i den sørvestlige delen av Padjelanta i svensk Lappland, tett opp mot norskegrensen. Ålmåjjiegŋa ligger nord for Vuolep Sårjåsjávrre i sørskråningen til fjellet Sierggatjåhkkå.

## Eksterne lenker
* De största glaciärerna, Svenska Turistföreningen
Tour de France 1928

**Tour de France 1928** var den 22. utgaven av sykkelrittet Tour de France og det ble avholdt fra 17. juni til 15. juli 1928. 162 ryttere stilte til start, dette var rekord. 

## Gjennomføringen av rittet
Nicolas Frantz forsvarte sin seier fra 1927, og vant rittet igjen. Han kjørte i den gule ledertrøyen fra første til siste etappe, og vant til slutt med en margin på 50 minutter til andremann. På den 19. etappen hadde sykkelen hans en mekanisk feil. Dette førte til at han måtte fullføre 100 km av etappen på en for liten damesykkel, noe som resulterte i et tidstap på 28 minutter. Frantz vant overlegent uansett, og laget hans, Alcyon, vant lagkonkurransen og hadde alle plassene på pallen. 

Touren i 1928 hadde for første gang med et australsk lag. Dette ble starten på et mer internasjonalt felt. 

Rittdirektøren, Henri Desgrange, tillot lagene å erstatte utslitte eller skadde ryttere. Dette skulle gi de dårligere lagene en bedre sjanse i kampen om seieren. Tiltaket hadde motsatt effekt, og konseptet ble raskt fjernet.

## Endringer fra 1927
Lagstarten fra 1927 ble igjen brukt, selv om det ikke var en suksess. I 1928 var tidsdifferansen mellom lagene 10 minutter i stedet for 15. Lagstarten hadde vært veldig fordelaktig for de sterke lagene, så derfor fikk lagene lov til å bytte ut slitne eller skadde ryttere etter den 12. etappen. Disse rytterne telte ikke med i sammendraget. 

I tidligere år hadde Pyreneene vært veldig utslagsgivende for hvem som vant rittet. For å gjøre disse etappene mindre avgjørende, ble de to første fjelletappene utelatt.

## Resultater
### Etapper

### Sammenlagt

Alcyon–Dunlop tok alle podiumsplassene. Dette hadde aldri skjedd før

### Andre konkurranser
Hovedsponsoren, avisen l'Auto, kåret *meilleur grimpeur* (beste klatrer), en uoffisiell klatretrøye. Den ble tildelt Victor Fontan.

Det var også et trofé til beste lag. Det ble vunnet av Alcyon, mens det regionale laget fra Champagne vant lagtroféet for regionale lag. Denne konkurransen var ikke det samme som lagkonkurransen, som har vært en del av Touren siden 1930.

## Referanser


## Eksterne lenker
* Tour de France Historie
Trinititt

**Trinititt** kalles den glasslignende substansen som oppstår når kjernefysiske våpen testes over jord i miljøer med silisiumholdig sand. Navnet kommer fra Trinity utenfor Alamogordo i New Mexico, hvor verdens første prøvesprengning av atombomber fant sted i juli 1945.

Det er i dag forbudt å bringe biter med trinititt bort fra Trinity, men det forekommer småskalahandel mellom samlere av biter som ble tatt fra stedet før forbudet ble innført.

## Litteratur
* F. M. Szasz: *The Day the Sun Rose Twice: The Story of the Trinity Site Nuclear Explosion, July 16, 1945*. University of New Mexico Press, 1984.
Ludvig Douglas

**Ludvig Wilhelm August Douglas** (1849–1916) var en svensk greve, riksmarskalk, utenriksminister, landshøvding, godseier og konservativ politiker.

## Bakgrunn og karriere
Douglas var sønn av Carl Israel Wilhelm Douglas (1824–98) og grevinne Lovisa Katarina von Langenstein und Gondelsheim, morganatisk datter av Ludwig I av Baden. Han ble gift med Anna Lovisa (Louise) Dorotée grevinne Ehrensvärd (1855-1930), datter av svensk utenriksminister, greve Albert Ehrensvärd og Ingeborg Hedevig Vogt, datter av den norske statsminister i Stockholm, Jørgen Herman Vogt

Douglas var proteksjonist og sterkt tyskorientert. Som utenriksminister var han markant konservativ og lite norskvennlig. Han fulgte Carl Lewenhaupt som hadde valgt en kompromissvennlig politikk, og etter at det strandet med krigstrusler, anbefalte Douglas kronprinsen om å utnytte situasjonen og gjennomføre et statskupp. I tillegg prøvde han å hente tysk og østerriksk støtte for å presse Norge, men da det ikke lyktes og Norge fikk et rent flagg, gikk han av.

## Referanser


## Eksterne lenker
* 
*
Francesca Annis

**Francesca Annis** (født 14. mai 1945 i London i England) er en britisk skuespillerinne med mange roller både i filmer og TV-serier. Annis spilte i 1963 Kleopatras tjenerinne i filmen *[[Cleopatra (1963)|Cleopatra]]*. Hun spilte den kvinnelige hovedrollen i britiske langfilmer som *The Eyes of Annie Jones* 1964 og *Run with the Wind* 1966.

I 1971 spilte Annis Lady Macbeth i filmen *[[The Tragedy of Macbeth]]* regissert av Roman Polański. Etter dette var hun på rollelisten i flere britiske TV-filmer og TV-serier, for eksempel den engelske kongen Edward VIIs elskerinne Lillie Langtry i *[[Edward the Seventh]]* eller *[[Lillie]]* 1975.

I 1984 spilte Franceska Annis den kvinnelige hovedrollen som "Lady Jessica" i science fiction- og fantasy-filmen *[[Dune (film)|Dune]]*, som ble skrevet og regissert av David Lynch.

Fransesca Annis gjorde også mange viktige biroller i britiske og amerikanske TV-serier og TV-filmer, blant andre *[[I'll Take Manhattan]]*, *[[Helgenen]]* og *[[Magnum, P.I.|Magnum]]*, der hun spilte den fornemme Penelope St. Clair. I 1983 og 1984 løste hun mordgåter i hovedrollen som Tuppence Beresford i ti frittstående TV-episoder som bygget på Agatha Christies forfatterskap. Året før, 1982, hadde hun hatt hovedrollen som Tuppence Cowley i *[[The Secret Adversary]]* som er en mordgåte av Agatha Christie filmatisert for TV. Hun er også kjent fra TV-seriene *Between the Lines*, *Cranford* og *Deceit*.

## Filmografi (utvalg)
* *[[Cranford]]* 2007 (Lady Ludlow i fem avsnitt av serien)
* *[[Jane Eyre (miniserie 2006)|Jane Eyre]]* 2006 (miniserie) (som Lady Ingram) 
* *[[The Libertine]]* 2004
* *[[Onegin]]* 1999
* *[[The Debt Collector]]* 1999
* *[[Fruar och döttrar (TV-serie)|Fruar och döttrar]]* 1999 (moren *Hyacinth Gibson* i fire avsnitt av miniserien)
* *[[Reckless (fortsettelse) - The sequel]]* 1998
* *[[Reckless (TV-serie)|Reckless]]* 1997 
* *[[Between the Lines]]* 1993 (*Angela Berridge* i åtte avsnitt av politiserien)
* ** 1988 (*[[Jacqueline Kennedy]]* i en TV-langfilm)
* *[[Under the Cherry Moon]]* (1986)
* *[[Dune (film)|Dune]]* 1984
* *[[Agatha Christie's Partners in Crime]]* 1983-84 (Ti frittstående TV-episoder på 45 min)
* *[[Krull]]* 1983
* *[[Edward the Seventh]]* eller Lillie 1975 (Lillie Langtry i to avsnitt i miniserie for TV)
* *[[The Tragedy of Macbeth]]* 1971
* *[[Run with the Wind]]* 1966
* *[[The Eyes of Annie Jones]]* 1964

## Referanser


## Eksterne lenker
*
Elspeth Ballantyne

**Elspeth Ballantyne** (født 20. april 1939 i Adelaide, South Australia, Australia), er en australsk skuespillerinne. Hun er mest kjent i rollen som fengselsvakten Meg Jackson (seinere Meg Morris) i TV-serien *[[Prisoner (TV-serie)|Prisoner]]*. Ballantynes rollefigur var den eneste som fantes med fra begynnelsen til slutten av serien.

Ballantyne har hatt en rekke andre roller, blant annet biroller i *[[Naboer (TV-serie)|Naboer]]* og *[[The Flying Doctors]]*.

## Eksterne lenker
*
Ode til Fedrelandet

***Ode til Fedrelandet*** () er en kinsisk kommunistisk patriotisk sang. Tekst og musikk ble skrevet av komponisten Wang Shen (1918–2007) i tiden kort etter opprettelsen av Folkerepublikken Kina. Wang Shen begynte på sangen i september 1950, tekst og noter ble offentliggjort den 15. september 1951 i *[[Renmin Ribao]]*.

## Referanser


## Eksterne lenker
* cpc.people.com.cn: Tekst  
* sxgov.cn: ''Gechang zuguo'' shou kan jingguo 
; Videoer 
*english.cctv.com: Ode To The Motherland (2009)
*youtube.com: Fra filmen ''Østen er rød''
Kawasaki GPZ900R

**Kawazaki GPZ900R** er en japansk motorsykkel som kom i salg i 1984. Den hadde en motor med fire sylinder i rekke, 115 hk, og en toppfart på 243 km/t. Motorsykkelen hadde vibrasjonsfri motor og gode høyfartsegenskaper som gjorde den til en besteselger. Den ble produsert uforandret frem til 1990 da den ble oppgradert med nye felger, bremser, forstilling og noen små detaljer. Den ble produsert frem til 2004.
Pragmatisme (andre betydninger)

**Pragmatisme** kan være
* Pragmatisme, en retning innen filosofi
* Realpolitikk, innen statsvitenskap og politikk
* Pragmatikk, innen lingvistikk
Han Gan

**Han Gan** (kinesisk: 韩干/韓幹, pinyin: *Hán Gàn*, født ca. 706, død 783) var en kinesisk maler under Tang-dynastiet.

Han Gan kom fra en fattig familie i Xi'an. Som ung ble han oppdaget av Wang Wei, en berømt dikter, musiker, maler og statsmann, som finansierte hans utdannelse. Etter studiene ble Han Gan tilknyttet det keiserlige hoff som maler.

Han Gan malte mange portretter og malerier med buddhistiske motiver. Han er mest kjent for sine malerier av hester, og han ble ansett for ikke bare å kunne male hestens fysiske kropp, men også dens ånd. Hans omdømme vokste og overgikk hans lærers. Hans malerier inspirerte og ble studert av senere tiders hestemalere.

## Referanser


## Eksterne lenker
* 
* Kort biografi på nettmuseum
Samantha Beckinsale

**Samantha Jane Beckinsale** (født 23. juli 1966 i London, England) er en britisk skuespiller som gjort mange TV-roller. Hun er datter av Richard Beckinsale og halvsøster til Kate Beckinsale. Samantha Beckinsale er gift med skuespilleren Richard Trinder.

## Referanser


## Eksterne lenker
*
Jesus Huerta de Soto

**Jesús Huerta de Soto** (født 1956 i Madrid) er en spansk økonom og professor i samfunnsøkonomi ved Rey Juan Carlos-universitetet i Madrid. de Soto tilhører den østerrikske skolen og har forfattet flere bøker som, først og fremst fra et «østerrikskt perspektiv», fremmer markedsøkonomi og kritiserer sosialisme og statlig inngrep.

## Bibliografi
* 2003: *La escuela austríaca: mercado y creatividad empresarial* (engelsk: *The Austrian School: Market Process and Entrepreneurial Creativity*)
* 2000: *Dinero, credito bancario y ciclos económicos* (engelsk: *Money, Bank Credit, and Economic Cycles*)
* 1998: *Estudios de economía política* (engelsk: *Studies in Political Economy*)
* 1994: *Socialismo, cálculo económico y función empresarial* (engelsk: *Socialism, Economic Calculation, and Entrepreneurship*)
* 1984: *Planes de pensiones privados* (engelsk: *Private Pension Benefits*)

## Referanser


## Eksterne lenker
* 
* de Soto, J. H. (1998) Money, Bank Credit and Economic Cycles
Grønn økonomi

**Grønn økonomi** eller **økologisk økonomi** er et begrep og forskningsområde innen samfunnsøkonomi som handler om å utvikle en verdensøkonomi som bidrar til bærekraftig utvikling. Grønn økonomi er et bredere begrep enn miljøøkonomi, og har flere berøringspunkter med feministisk økonomi. Fagområdet kan også ha et mer tverrfaglig perspektiv, og f.eks. trekke inn kunnskap fra andre fag som biologi og naturforvaltning.

## Referanser


## Eksterne lenker
* Grønn økonomi - FN-sambandet
Coby Bell

**Coby Scott Bell** (født 11. mai 1975 i Orange County, California) er en amerikansk skuespiller og produsent. Bell er kjent for sin rolle som Tyrone Davis i den amerikanske TV-serien *[[Third Watch]]*. Bell er med i serien *[[Burn Notice]]*.

## Referanser


## Eksterne lenker
*
Wang Jian (dikter)

**Wang Jian** (tradisjonell kinesisk: 王建, forenklet kinesisk: 王建, pinyin: *Wáng Jiàn*, Wade-Giles: *Wang Chien*, født i 767?, død i 830?) var en kinesisk dikter under Tangdynastiet. Ett av hans dikt er med i samlingen Tre hundre Tang-dikt.

Han var kjent for å dikte med seksstavelses linjer, noe som var en sjeldenhet i kinesisk dikting. Hver linje har to cesurer, slik at hver linje består av tre deler med to stavelser i hver. 

## Referanser


## Litteratur
* Watson, Burton (1971). *CHINESE LYRICISM: Shih Poetry from the Second to the Twelfth Century*. New York: Columbia University Press. ISBN 0-231-03464-4
* Frankel, Hans H. (1978). *The Flowering Plum and the Palace Lady*. (New Haven and London: Yale University Press) ISBN 0-300-02242-5